Gottfried Benn

Gottfried Benn (Mansfeld, Prusia, 1886ko maiatzaren 2a - Berlin, 1956ko uztailaren 7a) alemaniar idazlea izan zen.

 Biografia 

Elizgizon protestante baten semea, Letra eta Medikuntzako ikasketak egin zituen. Sendagile izan zen lanbidez. Nietzscheren eta espresionismoaren eragina izan zuen.

Poema-liburuetan mendebaldeko zibilizazioa gaitzesten du, aurrerapenaren mitoa salatuz: Morgue (1912), Sonne (Eguzkia) (1914), Flesch (Haragia) (1917), Schutt (Hondakinak) (1919).

Nazismoaren aldekoa 1937 arte, ideologia horretan herria geldotasunetik aterako zuen berrikuntza aurkitu uste baitzuen.

Hitz lauzko lan nagusiak: Artea eta agintea (1934), Estatu berria eta intelektualak (1933). Azken lanetan artearen baitan jartzen du kaosa eta nihilismoa gainditzeko esperantza: Zatikiak (1951), Destilazioak (1953).

 Erreferentziak 

Kategoria:Alemaniako idazleak
Kategoria:Alemaniako medikuak
Kategoria:Minbiziak hildakoak
Kategoria:Bigarren Mundu Gerrako Alemaniako militarrak
Kategoria:Jenako Unibertsitateko ikasleak
Kategoria:Modernismoaren idazleak